b'\n_START_ARTICLE_\nPunanahka\n_START_PARAGRAPH_\nPunanahka (holl. De Indianenreeks) on alankomaalaisen Hans Kressen k\xc3\xa4sikirjoittama ja piirt\xc3\xa4m\xc3\xa4 yhdeks\xc3\xa4nosainen intiaanisarjakuvasarja. Sarjassa seurataan 1500-luvun apassiheimon el\xc3\xa4m\xc3\xa4\xc3\xa4 nykyisen New Mexicon osavaltion alueella. Heimo kohtaa espanjalaisia ja oppii v\xc3\xa4hitellen ratsastamaan n\xc3\xa4ilt\xc3\xa4 karanneilla hevosilla. Sarjakuvan p\xc3\xa4\xc3\xa4henkil\xc3\xb6it\xc3\xa4 ovat nuori intiaani Anua, h\xc3\xa4nen is\xc3\xa4ns\xc3\xa4 heimop\xc3\xa4\xc3\xa4llikk\xc3\xb6 Chaka ja mestitsi, joka opettaa Anuan ratsastamaan._NEWLINE_Sarjaa on k\xc3\xa4\xc3\xa4nnetty eurooppalaisille kielille. Suomeksi WSOY julkaisi kuusi ensimm\xc3\xa4ist\xc3\xa4 albumia. Niiden suomentajat ranskan kielest\xc3\xa4 olivat Panu Pekkanen (osat 1, 4, 5 ja 6) ja Simo M\xc3\xa4enp\xc3\xa4\xc3\xa4 (osat 2 ja 3).'